पिछले रविवार को आतंकियों ने जम्मू-कश्मीर पुलिस के सब इंस्पेक्टर इम्तियाज अहमद मीर को गोली मार दी। इम्तियाज इस साल शहीद होने वाले 40वें जवान थे। पिछले सालों के दौरान इन आंकड़ों में लगातार इजाफा देखने को मिला है। 2014 में पूरे प्रदेश में 16 जवान मारे गए थे। अगले साल यह संख्या घटकर 10 हुई लेकिन 2016 में फिर बढ़कर 17 पर पहुंच गई। 2017 में पुलिस के 20 जवान शहीद हुए। यह साल अबतक खत्म नहीं हुआ है और अबतक 40 जवानों को आतंकी निशाना बना चुके हैं।